Gardul conacului lui Liviu Dragnea din Alexandria a fost vandalizat în noaptea de vineri spre sâmbătă, pe el fiind scris cu vopsea galbenă mesajul ”DEMISIA”.

Corespondentul Europa FM, Carmen Dumitrescu, a aflat că până la ora publicării acestei știri nu a fost depusă nicio plângere la poliție și nu a fost începută nicio anchetă privind însemnele de pe gardul casei liderului PSD.

Potrivit purtătorului de cuvânt al Politiei Județene Teleorman, nu s-a înregistrat nicio sesizare pe această temă.

În acest moment, gardul este încă desenat și cuvântul poate fi văzut de trecători. Vecinii spun că nu au văzut nimic suspect noaptea trecută, dar că au remarcat și ei situația atunci când s-au trezit, sâmbătă dimineață.